Ericu950/Stoicheia-meter-silver huggingface dataset:
ἴστε δήπου τοῦτ , ἄνδρες Ἀθηναῖοι , ὅτι χαλκῆς εἰκόνος οὔσης παρ ὑμῖν Ἰφικράτει καὶ σιτήσεως ἐν πρυτανείῳ καὶ δωρειῶν καὶ τιμῶν ἄλλων , δι ἃς εὐδαίμων ἐκεῖνος ἦν , ὅμως ἐτόλμησεν ὑπὲρ τῶν Κότυος πραγμάτων ἐναντία τοῖς ὑμετέροις στρατηγοῖς ναυμαχεῖν , καὶ περὶ πλείονος ἐποιήσατο τὴν ἐκείνου σωτηρίαν ἢ τὰς ὑπαρχούσας ἑαυτῷ παρ ὑμῖν τιμάς 0 ·
καὶ εἰ μὴ μετριωτέραν ἔσχετε τὴν ὀργὴν ὑμεῖς τῆς ἐκείνου προπετείας , οὐδὲν ἂν αὐτὸν ἐκώλυεν ἀθλιώτατον ἀνθρώπων ἁπάντων εἶναι .
ἀλλ ὅμως ὁ Κότυς , ὑπ ἐκείνου σωθεὶς καὶ λαβὼν ἔργῳ τῆς ἐκείνου φιλίας πεῖραν , ἐπειδὴ βεβαίως ἡγήσατο σῶς εἶναι , οὐχ ὅπως ἀποδώσει χάριν ἐσπούδασεν αὐτῷ καὶ πρὸς ὑμᾶς δι ἐκείνου τι φιλάνθρωπον ἔπραξεν , ἵνα συγγνώμης ἐπὶ τοῖς πεπραγμένοις τύχῃ , ἀλλὰ πᾶν τ οὐναντίον ἠξίου μὲν αὐτὸν συμπολιορκεῖν τὰ λοιπὰ τῶν ὑμετέρων χωρίων , οὐκ ἐθέλοντος δ ἐκείνου , λαβὼν αὐτὸς τήν τε βαρβαρικὴν δύναμιν καὶ τὴν ὑπ ἐκείνου συνειλεγμένην , καὶ τὸν Χαρίδημον τοῦτον προσμισθωσάμενος , προσέβαλλε τοῖς ὑμετέροις χωρίοις , καὶ εἰς τοῦτο κατέστησε τὸν Ἰφικράτην ἀπορίας , ὥστ ἀπελθόντ εἰς Ἄντισσαν οἰκεῖν καὶ πάλιν εἰς Δρῦν , ἡγούμενον ὡς μὲν ὑμᾶς οὐχὶ καλῶς ἔχειν ἐλθεῖν , οὓς ὑστέρους ἐπεποίητο τοῦ Θρᾳκὸς καὶ τοῦ βαρβάρου , παρ ἐκείνῳ δ οὐκ ἀσφαλὲς εἶναι μένειν , ὃν οὕτως ὀλιγωροῦνθ ἑώρα τῆς ἑαυτοῦ σωτηρίας .
ἂν οὖν , ὦ ἄνδρες Ἀθηναῖοι , καὶ Κερσοβλέπτης ἐκ τῆς τῷ Χαριδήμῳ νῦν ἀδείας κατασκευαζομένης αὐξηθεὶς ὀλιγωρῇ μὲν ἐκείνου , νεωτερίζῃ δέ τι καὶ κινῇ πρὸς ὑμᾶς , ἐξαρκεῖ τοῦθ ὑμῖν , ἐὰν Χαρίδημος ἐξαπατηθῇ , τὸν Θρᾷκ ἰσχυρὸν ἐφ ὑμᾶς αὐτοὺς κατεσκευακέναι ;
καὶ γὰρ ἐκεῖνο νομίζω δίκαιον , εἰ μὲν αἰσθάνεται ταῦτα καὶ προορᾷ Χαρίδημος , εἶθ ὅπως τοιούτων ψηφισμάτων τεύξεται διαπράττεται , ὡς ἐπιβουλεύοντι μὴ ἐπιτρέπειν αὐτῷ , εἰ δὲ λέληθεν αὐτόν , ὅσῳ μᾶλλον εὔνουν τις αὐτὸν ὑπείληφεν εἶναι , τοσούτῳ μᾶλλον προϊδέσθαι καὶ ὑπὲρ αὑτοῦ καὶ ὑπὲρ ἐκείνου .
ἔστι γὰρ φίλων ἀγαθῶν οὐ τὰ τοιαῦτα χαρίζεσθαι τοῖς εὔνοις , ἐξ ὧν κ ἀκείνοις καὶ σφίσιν αὐτοῖς ἔσται τις βλάβη , ἀλλ ὃ μὲν ἂν μέλλῃ συνοίσειν ἀμφοῖν , συμπράττειν , ὃ δ ἂν αὐτὸς ἄμεινον ἐκείνου προορᾷ , πρὸς τὸ καλῶς ἔχον τίθεσθαι καὶ μὴ τὴν ἤδη χάριν τοῦ μετὰ ταῦτα χρόνου παντὸς περὶ πλείονος ἡγεῖσθαι 0 .
οὐ τοίνυν οὐ δ ἐκεῖνο λογιζόμενος δύναμαι κατιδεῖν , ὡς , εἰ καὶ βάρβαρος καὶ ἄπιστος ὁ Κερσοβλέπτης , ὅμως προνοηθείη γ ἂν μὴ τὰ τηλικαῦτ ἀδικῆσαι Χαρίδημον 0 .
ὅταν γὰρ πάλιν ἐξετάσω ἡλίκων Κότυς Ἰφικράτην ἀποστερήσειν μέλλων οὐδὲν ἐφρόντισεν , παντελῶς τούτῳ γ οὐδὲν ἂν ἡγοῦμαι μελῆσαι τῶν ἀπολουμένων Χαριδήμῳ .
ὁ μέν γ ἐκεῖνον τιμάς , σίτησιν , εἰκόνας , πατρίδ ἣ ζηλωτὸν αὐτὸν ἐποίησεν , ὀλίγου δέω λέγειν πάνθ ὧν ἄνευ ζῆν οὐκ ἄξιον ἦν Ἰφικράτει , νομίζων ἀποστερήσειν οὐκ ἐπεστράφη ·
οὗτος δ ὡς ἀληθῶς τίνος ἂν καὶ λόγον σχοίη μὴ Χαρίδημον ἀποστερήσῃ ;
οὐ δ ὁτιοῦν ἐστι γὰρ παρ ὑμῖν αὐτῷ , οὐ παῖδες , οὐκ εἰκών , οὐ συγγενεῖς , οὐκ ἄλλ οὐδέν .
καὶ μὴν εἰ μή τε φύσει πιστὸς ὁ Κερσοβλέπτης , ἔκ τε τῶν γεγενημένων πρότερον δικαίως ἄπιστος , μηδέν τε τοιοῦτον ὑπάρχει τοῖς πράγμασιν δι ὃ κ ἂν παρὰ γνώμην καὶ φύσιν προνοηθείη τι τοῦ Χαριδήμου , τίνος εἵνεχ ἁπλῶς καὶ κομιδῇ τετυφωμένως οὕτως , ἃ βούλεται διαπράξασθαι , συλλάβωμεν αὐτῷ , καὶ ταῦτ ἐφ ἡμῖν ὄντα 0 ;
ὅτι τοίνυν ἄνευ τοῦ τοῖς πράγμασι μὴ συμφέρειν τὸ ψήφισμα , οὐ δὲ πρὸς δόξαν συμφέρει τῇ πόλει τοιοῦτον οὐδὲν ἐψηφισμένῃ φαίνεσθαι , καὶ τοῦτο δεῖ μαθεῖν ὑμᾶς .
εἰ μὲν γάρ , ὦ ἄνδρες Ἀθηναῖοι , πόλιν οἰκοῦντί τῳ καὶ νόμοις πολιτευομένῳ τὸ ψήφισμ ἐγέγραπτο , δεινὸν ὂν ἧττον ἂν ἦν αἰσχρόν ·
νῦν δὲ γέγραπται Χαριδήμῳ τῷ πόλιν μὲν οὐ δ ἡντινοῦν οἰκοῦντι , Θρᾳκὶ δ ἀνθρώπῳ στρατηγοῦντι καὶ διὰ τῆς ἐκείνου βασιλείας πολλοὺς ἀδικοῦντι .
ἴστε γὰρ δήπου τοῦθ ὅτι πάντες οἱ ξεναγοῦντες οὗτοι πόλεις καταλαμβάνοντες Ἑλληνίδας ἄρχειν ζητοῦσιν , καὶ πάντων , ὅσοι περ νόμοις οἰκεῖν βούλονται τὴν αὑτῶν ὄντες ἐλεύθεροι , κοινοὶ περιέρχονται κατὰ πᾶσαν χώραν , εἰ δεῖ τ ἀληθὲς εἰπεῖν , ἐχθροί .
ἆρ οὖν , ὦ ἄνδρες Ἀθηναῖοι , καλὸν ἢ πρέπον ὑμῖν τοῦ μὲν εἵνεκα τῆς ἑαυτοῦ πλεονεξίας ἐπιβουλεύσοντος οἷς ἂν τύχῃ τοιαύτην φυλακὴν ἐψηφισμένους φαίνεσθαι , τοῖς δ ὑπὲρ τῆς ἑαυτῶν ἐλευθερίας ἀμυνουμένοις εἴργεσθαι τῆς ὑμετέρας συμμαχίας προειρηκέναι 0 ;
ἐγὼ μὲν οὐχ ὑπολαμβάνω τοῦτ οὔ τε καλῶς ἔχειν οὔ θ ὑμῶν ἀξίως .
πῶς γὰρ οὐκ αἰσχρὸν Λακεδαιμονίοις μὲν ἐγκαλεῖν ὅτι τοὺς τὴν Ἀσίαν οἰκοῦντας Ἕλληνας ἔγραψαν ἐξεῖναι δρᾶσαι πᾶν ὅ τι ἂν θέλῃ βασιλεύς , αὐτοὺς δ ἐκδοῦναι καὶ τοὺς τὴν Εὐρώπην οἰκοῦντας Κερσοβλέπτῃ καὶ πάντας ὅσων περ ἂν οἴηται κρείττων Χαρίδημος ἔσεσθαι 0 ;
οὐ γὰρ ἄλλο τι ποιεῖ τὸ ψήφισμα τουτί , ὅτε τῷ μὲν ἐκείνου στρατηγῷ οὐ διῄρηται τί πρακτέον ἢ μή , πᾶσι δέ , ἄν τις ἀμύνηται , τοσοῦτος ἐπήρτηται φόβος 0 .
καὶ μήν , ὦ ἄνδρες Ἀθηναῖοι , καὶ γεγονός τι πρᾶγμα φράσαι πρὸς ὑμᾶς βούλομαι , δι οὗ μᾶλλον ἔθ ὑμῖν γενήσεται δῆλον ὡς σφόδρα δεῖ λῦσαι τὸ ψήφισμα τουτί .
ὑμεῖς ἐποιήσασθ ἔν τισι καιροῖς καὶ χρόνοις Ἀριοβαρζάνην πολίτην καὶ δι ἐκεῖνον Φιλίσκον , ὥσπερ νῦν διὰ Κερσοβλέπτην Χαρίδημον 0 1 .
ὢν δ ὅμοιος ἐκεῖνος τούτῳ τῇ προαιρέσει τοῦ βίου , διὰ τῆς Ἀριοβαρζάνου δυνάμεως πόλεις κατελάμβανεν Ἑλληνίδας , εἰς ἃς εἰσιὼν πολλὰ καὶ δείν ἐποίει , παῖδας ἐλευθέρους ἀδικῶν καὶ γυναῖκας ὑβρίζων , καὶ πάντα ποιῶν ὅσ ἂν ἄνθρωπος ποιήσειεν ἄνευ νόμων καὶ τῶν ἐν πολιτείᾳ καλῶν τεθραμμένος εἰς ἐξουσίαν ἐλθών .
ἐν δὴ Λαμψάκῳ τινὲς ἄνθρωποι γίγνονται δύο ·
θερσαγόρας ὄνομ αὐτῶν θατέρῳ , τῷ δ Ἐξήκεστος 0 ·
οἳ παραπλήσια τοῖς παρ ἡμῖν γνόντες περὶ τῶν τυράννων ἀποκτιννύασι τὸν Φιλίσκον δικαίως , τὴν αὑτῶν πατρίδ οἰόμενοι δεῖν ἐλευθεροῦν .
εἰ δὴ τῶν τόθ ὑπὲρ Φιλίσκου λεγόντων , ὅτ ἐμισθοδότει μὲν τοῖς ἐν Περίνθῳ ξένοις , εἶχεν δ ὅλον τὸν Ἑλλήσποντον , μέγιστος δ ἦν τῶν ὑπάρχων , ἔγραψέ τις ὥσπερ οὗτος νυνί , ἐάν τις ἀποκτείνῃ Φιλίσκον , ἀγώγιμον αὐτὸν ἐκ τῶν συμμάχων εἶναι , πρὸς Διὸς θεάσασθ εἰς ὅσην αἰσχύνην ἂν ἡ πόλις ἡμῶν ἐληλύθει 0 .
ἧκε μὲν γὰρ ὁ Θερσαγόρας καὶ ὁ Ἐξήκεστος εἰς Λέσβον καὶ ᾤκουν ἐκεῖ ·
εἰ δ ἐφήπτετό τις τῶν Φιλίσκου φίλων ἢ παίδων , ἐξεδίδοντ ἂν ὑπὸ τοῦ ὑμετέρου ψηφίσματος .
πῶς οὖν οὐκ αἰσχρὸν καὶ δεινὸν ἂν ἦτε πεποιηκότες , ἄνδρες Ἀθηναῖοι , εἰ τοὺς μὲν παρ ὑμῖν τοιοῦτό τι πράξαντας χαλκοῦς ἱστάντες καὶ ταῖς μεγίσταις δωρειαῖς τιμῶντες ἐφαίνεσθε , τοὺς δ ἑτέρωθί που τὴν αὐτὴν τούτοις διάνοιαν ὑπὲρ τῆς αὑτῶν πατρίδος ἔχοντας ἐκδότους εἶναι κατεψηφισμένοι ;
τοῦτο τοίνυν ἐπ ἐκείνου μέν , εὖ ποιοῦν , οὐ συνέβη φενακισθεῖσιν ὑμῖν αἰσχύνην ὀφλεῖν ·
ἐπὶ τούτου δέ , ἂν ἐμοὶ πίθησθε , φυλάξεσθε .
μὴ γὰρ ὡρισμένου μηδενός , ἀλλ ἁπλῶς ἄν τις ἀποκτείνῃ Χαρίδημον γεγραμμένου , τάχ ἄν , εἰ τύχοι , καὶ τοιοῦτό τι συμβαίη .
βούλομαι τοίνυν ἤδη καὶ τὰ πεπραγμέν ἐξετάσαι τῷ Χαριδήμῳ διὰ βραχέων , καὶ δεῖξαι τὴν ὑπερβολὴν τῆς ἀναιδείας τῶν ἐπαινούντων αὐτόν .
ἓν δ ὑμῖν ἐκεῖν ὑπισχνοῦμαι , καί μου μηδεὶς ἀχθεσθῇ τῇ ὑποσχέσει ·
οὐ μόνον ὑμῖν ἐπιδείξω τῆς φυλακῆς οὐκ ἄξιον ἣν γέγραφ οὗτος , ἀλλὰ καὶ δίκην δόντ ἂν δικαίως τὴν μεγίστην , εἴπερ οἱ κακόνοι καὶ φενακίζοντες ὑμᾶς καὶ διὰ παντὸς ἐναντία πράττοντες κολάζοιντ ἂν δικαίως .
ἴσως δέ τισιν λογιζομένοις ὑμῶν ὅτι πρῶτον μὲν πολίτης γέγον ἅνθρωπος , εἶτα πάλιν χρυσοῖς στεφάνοις ὡς εὐεργέτης ἐστεφάνωται , θαυμάζειν ἐπελήλυθεν εἰ τὰ τηλικαῦθ οὕτως ἐξηπάτησθε ῥᾳδίως 0 .
εὖ τοίνυν ἴστ , ὦ ἄνδρες Ἀθηναῖοι , ὅτι ἐξηπάτησθε .
καὶ δι ἅ γ εἰκότως τοῦτο πεπόνθατε , ἐγὼ πρὸς ὑμᾶς φράσω .
ὅτι , ὦ ἄνδρες Ἀθηναῖοι , πολλὰ γιγνώσκοντες ὀρθῶς ὑμεῖς οὐ διὰ τέλους αὐτοῖς χρῆσθε .
οἷον τί λέγω ;
εἴ τις ὑμᾶς ἔροιτο τί πονηρότατον νομίζετε τῶν ἐν τῇ πόλει πάντων ἐθνῶν , οὔ τε τοὺς γεωργοὺς οὔ τε τοὺς ἐμπόρους οὔ τε τοὺς ἐκ τῶν ἀργυρείων οὔ τε τῶν τοιούτων οὐδὲν ἂν εἴποιτε , ἀλλ εἰ τοὺς ἐπὶ μισθῷ λέγειν καὶ γράφειν εἰωθότας εἴποι τις , εὖ οἶδ ὅτι συμφήσαιτ ἂν ἅπαντες .
μέχρι μὲν δὴ τούτου καλῶς ἐγνώκατε , ἔπειτ οὐκέτ ὀρθῶς τὸ λοιπόν .
οὓς γὰρ αὐτοὶ πονηροτάτους νομίζετε πάντων , τούτοις περὶ τοῦ ποῖόν τιν ἕκαστον χρὴ νομίζειν πεπιστεύκατε ·
οἱ δ ὃν ἂν αὑτοῖς λυσιτελῇ , καὶ χρηστὸν καὶ πονηρὸν εἶναί φασιν , οὐχ ὃν ἂν ᾖ δίκαιον καὶ ἀληθές 0 .
ὅπερ πεποιήκασι τὸν Χαρίδημον τοῦτον οἱ ῥήτορες πάντα τὸν χρόνον , ὡς καὶ ὑμεῖς ὁμολογήσετε , ἐπειδὰν ἀκούσητέ μου τὰ πεπραγμέν αὐτῷ .
ὅσα μὲν δὴ στρατιώτης ὢν ἐν σφενδονήτου καὶ ψιλοῦ μέρει τὸ ἀπ ἀρχῆς ἐναντί ἐστράτευται τῇ πόλει , οὐ τίθημ ἐν ἀδικήματος μέρει , οὐ δ ὅτι λῃστικόν ποτε πλοῖον ἔχων ἐλῄζετο τοὺς ὑμετέρους συμμάχους , ἀλλ ἐῶ ταῦτα .
ὅτι , ὦ ἄνδρες Ἀθηναῖοι , αἱ ἀναγκαῖαι χρεῖαι τοὺς τοῦ τί πρακτέον ἢ μὴ λογισμοὺς ἀναιροῦσιν ἅπαντας , ὥστ οὐ πάνυ ταῦτ ἀκριβολογεῖσθαι δεῖ τὸν δικαίως ἐξετάζοντα .
ἀλλ ὅθεν ἀρξάμενος ξεναγῶν ἤδη καί τινων ἄρχων στρατιωτῶν κακῶς ὑμᾶς ἐποίει , ταῦτ ἀκούσατέ μου .
οὗτος ἓν μὲν ἁπάντων πρῶτον , μισθωθεὶς ὑπ Ἰφικράτους καὶ πλεῖν ἢ τρί ἔτη μισθοφορήσας παρ ἐκείνῳ , ἐπειδὴ τὸν μὲν Ἰφικράτην ἀποστράτηγον ἐποιήσατε , Τιμόθεον δ ἐπ Ἀμφίπολιν καὶ Χερρόνησον ἐξεπέμψατε στρατηγόν , πρῶτον μὲν τοὺς Ἀμφιπολιτῶν ὁμήρους , οὓς παρ Ἁρπάλου λαβὼν Ἰφικράτης ἔδωκε φυλάττειν αὐτῷ , ψηφισαμένων ὑμῶν ὡς ὑμᾶς κομίσαι παρέδωκεν Ἀμφιπολίταις 0 ·
καὶ τοῦ μὴ λαβεῖν Ἀμφίπολιν τοῦτ ἐμποδὼν κατέστη .
δεύτερον δέ , μισθουμένου Τιμοθέου πάλιν αὐτὸν καὶ τὸ στράτευμα , τούτῳ μὲν οὐ μισθοῖ , πρὸς δὲ Κότυν πλέων ᾤχετ ἔχων τὰς ὑμετέρας τριακοντόρους , ὃν ἀκριβῶς ᾔδει τῶν ὄντων ἀνθρώπων ἐχθρόταθ ὑμῖν διακείμενον 0 .
καὶ μετὰ ταῦτα , ἐπειδὴ τὸν πρὸς Ἀμφίπολιν πόλεμον πρότερον πολεμεῖν εἵλετο Τιμόθεος τοῦ πρὸς Χερρόνησον , καὶ οὐδὲν εἶχε ποιεῖν ὑμᾶς ἐκεῖ κακόν , μισθοῖ πάλιν αὑτὸν Ὀλυνθίοις τοῖς ὑμετέροις ἐχθροῖς καὶ τοῖς ἔχουσιν Ἀμφίπολιν κατ ἐκεῖνον τὸν χρόνον .
καὶ πλέων ἐκεῖσε , ἐκ Καρδίας ἀναχθείς , ἵνα τ ἀναντία τῇ πόλει πολεμῇ , ὑπὸ τῶν ἡμετέρων τριήρων ἑάλω .
διὰ τὸν παρόντα δὲ καιρὸν καὶ τὸ δεῖν ξένων ἐπὶ τὸν πόλεμον τὸν ἐπ Ἀμφίπολιν , ἀντὶ τοῦ δίκην δοῦναι ὅτι οὐκ ἀπεδεδώκει τοὺς ὁμήρους καὶ διότι πρὸς Κότυν ἐχθρὸν ὄνθ ὑμῖν ηὐτομόλησεν ἔχων τὰς τριακοντόρους , πίστεις δοὺς καὶ λαβὼν ἐστράτευσε μεθ ὑμῶν .
ὧν δ ἐκεῖνον δίκαιον ἦν χάριν ὑμῖν ἔχειν οὐκ ἀπολωλότα , τοῦτο παθόντ ἂν δικαίως , ἀντὶ τούτων ὡς ὀφείλουσ ἡ πόλις αὐτῷ στεφάνους καὶ πολιτείαν καὶ ἃ πάντες ἐπίστασθε δέδωκεν .
καὶ ὅτι ταῦτ ἀληθῆ λέγω , τό τε ψήφισμ ἀνάγνωθί μοι τὸ περὶ τῶν ὁμήρων , καὶ τὴν Ἰφικράτους ἐπιστολὴν καὶ τὴν Τιμοθέου , καὶ μετὰ ταῦτα τὴν μαρτυρίαν ταυτηνί ·
ὄψεσθε γὰρ οὐ λόγους οὐ δ αἰτίαν , ἀλλ ἀλήθειαν οὖσαν ὧν λέγω .
ψΗφΙσμΑ ΕΠΙΣΤΟΛΑΙ 0 .
ὅτι μὲν τοίνυν καὶ τὸ πρῶτον , οὗ πολεμεῖν ὑμῖν ᾤετο , ἐκεῖσ ἐμίσθωσεν αὑτὸν πολλαχόσ ἄλλοσε μισθῶσαι παρόν , καὶ μετὰ ταῦτα , ὡς οὐδὲν ἐκεῖ κακὸν εἶχε ποιεῖν ὑμᾶς , ἔπλει δεῦρο πάλιν οὗ τ ἀναντί ἔμελλε πράξειν τῇ πόλει , καὶ τοῦ μὴ λαβεῖν Ἀμφίπολιν πάντων οὗτος αἰτιώτατός ἐστιν , ἀκηκόατ ἐκ τῆς ἐπιστολῆς καὶ τῆς μαρτυρίας .
καὶ τὰ μὲν πρῶτα τοιαῦτ ἐστὶν τῶν ἔργων τῶν Χαριδήμου , μετὰ ταῦτα δ ἄλλα θεάσασθε .
χρόνου γὰρ διελθόντος καὶ τοῦ πολέμου πρὸς Κότυν ὄντος ἤδη , πέμπει πρὸς ὑμᾶς ἐπιστολήν  μᾶλλον δ οὐχὶ πρὸς ὑμᾶς , ἀλλὰ πρὸς Κηφισόδοτον 0 ·
οὕτω σφόδρ ὑπ αὐτοῦ γε οὐ δ ἂν ἐξαπατηθῆναι τὴν πόλιν ἡγεῖτο , συνειδὼς ἃ πεποίηκεν  ἐν ᾗ Χερρόνησον ὑπέσχετο τῇ πόλει κομιεῖσθαι , πάντα τούτοις τ ἀναντί ἐγνωκὼς ποιεῖν .
δεῖ δ ὑμᾶς τὸ πρᾶγμ οἷον ἦν τὸ περὶ τὴν ἐπιστολὴν ἀκοῦσαι  καὶ γάρ ἐστι βραχύ  καὶ θεωρῆσαι τὸν τρόπον τ ἀνθρώπου , ὡς ὑμῖν ἀπ ἀρχῆς κέχρηται .
ἐκεῖνος ὡς ἀπόμισθος γίγνεται παρὰ τοῦ Τιμοθέου τότε , ἀπ Ἀμφιπόλεως ἀναχωρῶν , διαβὰς εἰς τὴν Ἀσίαν , διὰ τὴν σύλληψιν τὴν Ἀρταβάζῳ συμβᾶσαν τόθ ὑπ Αὐτοφραδάτου μισθοῖ τὸ στράτευμα καὶ αὑτὸν τοῖς Ἀρταβάζου κηδεσταῖς , λαβὼν δὲ πίστεις καὶ δούς , ὀλιγωρήσας τῶν ὅρκων καὶ παραβὰς αὐτούς , ἀφυλάκτων ὄντων ὡς ἂν πρὸς φίλον τῶν ἐν τῇ χώρᾳ , καταλαμβάνει Σκῆψιν καὶ Κεβρῆνα καὶ Ἴλιον αὐτῶν .
ἐγκρατὴς δὲ τούτων γενόμενος τῶν χωρίων πρᾶγμ ἔπαθεν τοιοῦτον οἷον οὐχ ὅτι στρατηγὸς ἂν τις εἶναι φάσκων , ἀλλ οὐ δ ὁ τυχὼν ἄνθρωπος 0 1 .
οὐ δ ὁτιοῦν γὰρ ἔχων χωρίον ἐπὶ θαλάττῃ , ὅθεν ἂν σιτοπομπίας ηὐπόρησε τοῖς στρατιώταις , οὐ δ αὖ σῖτον ἔχων ἐν τοῖς χωρίοις , ὑπέμειν ἐν τοῖς τείχεσιν καὶ οὐ διαρπάσας ᾤχετο , ἐπειδή γ ἀδικεῖν ἔγνω .
ὡς δὲ συλλέξας δύναμιν παρῆν ὁ Ἀρτάβαζος , ἀφειμένος παρὰ τοῦ Αὐτοφραδάτου , τῷ μὲν ὑπῆρχ ἐπισιτισμὸς ἐκ τῆς ἄνωθεν Φρυγίας καὶ Λυδίας καὶ Παφλαγονίας οἰκείας οὔσης , τῷ δ οὐ δ ὁτιοῦν ἄλλο πλὴν πολιορκία περιειστήκει 0 .
αἰσθόμενος δ οὗ ἦν κακοῦ καὶ λογισμὸν λαβὼν ὅτι ληφθήσεται , κ ἂν μηδενὶ τῶν ἄλλων , τῷ γε λιμῷ , εἶδεν , εἴ τε δή τινος εἰπόντος εἴ τ αὐτὸς συνείς , ὅτι σωτηρία μόνη γένοιτ ἂν αὐτῷ ἥπερ ἅπαντας ἀνθρώπους σῴζει 0 1 .
ἡ ὑμετέρα , ὦ ἄνδρες Ἀθηναῖοι , εἴ τε χρὴ φιλανθρωπίαν λέγειν εἴ θ ὅ τι δήποτε 0 .
γνοὺς δὲ τοῦτο πέμπει τὴν ἐπιστολὴν ὑμῖν , ἧς ἄξιόν ἐστιν ἀκοῦσαι , βουλόμενος διὰ τῆς ὑποσχέσεως τοῦ κομιεῖσθαι Χερρόνησον ὑμῖν , καὶ διὰ τοῦ τὸν Κηφισόδοτον δοκεῖν ἐχθρὸν ὄντα τοῦ Κότυος καὶ τοῦ Ἰφικράτους ταῦτα βούλεσθαι , τριήρων εὐπορήσας παρ ὑμῶν ἀσφαλῶς ἐκ τῆς Ἀσίας ἀποδρᾶναι .
τί δὴ συμβαίνει παραυτά , ὅθεν ἐξηλέγχθη τὸ πρᾶγμ ἐπ αὐτοφώρῳ ;
ὁ Μέμνων καὶ ὁ Μέντωρ , οἱ κηδεσταὶ τοῦ Ἀρταβάζου , ἄνθρωποι νέοι καὶ κεχρημένοι ἀπροσδοκήτῳ εὐτυχίᾳ τῇ τοῦ Ἀρταβάζου κηδείᾳ , βουλόμενοι τῆς χώρας ἄρχειν εὐθὺς ἐν εἰρήνῃ καὶ τιμᾶσθαι καὶ μὴ πολεμεῖν μη δὲ κινδυνεύειν , πείθουσι τὸν Ἀρτάβαζον τοῦ μὲν τιμωρεῖσθαι τὸν Χαρίδημον ἀφέσθαι , ἀποστεῖλαι δ ὑπόσπονδον , διδάσκοντες ὡς ὑμεῖς , κ ἂν ἐκεῖνος μὴ θέλῃ , διαβιβᾶτε καὶ οὐ δυνήσεται κωλύειν .
ὡς δὲ τυγχάνει ταύτης τῆς ἀλόγου καὶ ἀπροσδοκήτου σωτηρίας ὁ Χαρίδημος , διαβὰς εἰς τὴν Χερρόνησον ἐφ αὑτοῦ διὰ τὰς σπονδάς , τοσούτου ἐδέησεν ἐπελθεῖν τῷ Κότυϊ , γεγραφὼς ὅτι οὐχ ὑπομενεῖ Κότυς αὐτὸν ἐπιόντα , ἢ τὴν Χερρόνησον ὅπως κομιεῖσθ ὑμεῖς συμπρᾶξαι , ὥστε πάλιν μισθώσας αὑτὸν τῷ Κότυϊ τὰ ὑπόλοιπα τῶν ὑμετέρων χωρίων Κριθώτην καὶ Ἐλαιοῦντ ἐπολιόρκει 0 .
καὶ ὅτι ταῦτα , καὶ ἡνίκ ἔτ ἦν ἐν τῇ Ἀσίᾳ καὶ τὴν ἐπιστολὴν ἔπεμπε πρὸς ὑμᾶς , ἐγνωκὼς ποιεῖν ἐφενάκιζεν ὑμᾶς , ἀπὸ τῆς διαβάσεως ἣν ἐποιήσατο γνώσεσθε ·
ἐκ γὰρ Ἀβύδου τῆς τὸν ἅπαντα χρόνον ὑμῖν ἐχθρᾶς καὶ ὅθεν ἦσαν οἱ Σηστὸν καταλαβόντες , εἰς Σηστὸν διέβαινεν , ἣν εἶχε Κότυς .
καίτοι μὴ νομίζετε μή τ ἂν τοὺς Ἀβυδηνοὺς αὐτὸν ὑποδέχεσθαι μή τ ἂν τοὺς ἐν τῇ Σηστῷ , τῆς ἐπιστολῆς ὑμῖν ἐκείνης πεπεμμένης , εἰ μὴ συνῄδεσαν αὐτῷ φενακίζοντι τότε καὶ συνεξηπάτων αὐτοί , βουλόμενοι τοῦ μὲν διαβῆναι τὸ στράτευμ ὑμᾶς παρέχειν τὴν ἀσφάλειαν , διαβάντος δέ , ὅπερ συνέβη δόντος Ἀρταβάζου τὴν ἄδειαν , αὑτοῖς ὑπάρξαι τὴν χρείαν .
ὅτι τοίνυν οὕτω ταῦτ ἔχει , λέγε τὰς ἐπιστολάς , ἥν τ ἔπεμψεν ἐκεῖνος καὶ τὰς παρὰ τῶν ἀρχόντων τῶν ἐκ Χερρονήσου ·
γνώσεσθε γὰρ ἐκ τούτων ὅτι ταῦθ οὕτως ἔχει .
ἐνθυμεῖσθ ὅθεν οἷ διέβη , ἐξ Ἀβύδου εἰς Σηστόν 0 .
ἆρ οὖν οἴεσθ ἂν ὑποδέξασθαι τοὺς Ἀβυδηνοὺς ἢ τοὺς Σηστίους , εἰ μὴ συνεξηπάτων ὅτε τὴν πρὸς ὑμᾶς ἔπεμπεν ἐπιστολήν 0 ;
λέγ αὐτοῖς τὴν ἐπιστολὴν αὐτήν .
καὶ θεωρεῖτ , ὦ ἄνδρες Ἀθηναῖοι , τὰς ὑπερβολὰς ὧν αὐτὸς περὶ αὑτοῦ πρὸς ὑμᾶς ἔγραψεν ἐπαίνων , τὰ μὲν ὡς πεποίηκε λέγων , τὰ δ ὑπισχνούμενος ποιήσειν .
καλά γ , οὐ γάρ 0 ;
ὦ ἄνδρες Ἀθηναῖοι , τὰ γεγραμμένα καὶ χάριτος πολλῆς ἄξια , εἴ γ ἦν ἀληθῆ 0 .
νῦν δέ , ὅτε μὲν τῶν σπονδῶν οὐκ ᾤετο τεύξεσθαι , ταῦτ ἔγραφ ἐξαπατῶν ·
ἐπειδὴ δ ἔτυχεν , λέγ οἷ ἐποίησεν .
οὐκοῦν τοῦ κομιεῖσθαι τ ἀπολωλότα χωρί ὑποσχομένου διαβάντος φησὶν ὁ ἄρχων Κριθώτης περὶ τῶν ὑπαρχόντων γεγενῆσθαι μείζους τῶν πρότερον τοὺς κινδύνους .
λέγ ἐξ ἑτέρας ἐπιστολῆς ἐπιδείξας 0 .
λέγ ἐξ ἑτέρας .
ὁρᾶθ ὅτι πανταχόθεν τὸ πρᾶγμα μαρτυρεῖται , ὅτι διαβὰς οὐκ ἐπὶ τὸν Κότυν , ἀλλ ἐφ ἡμᾶς μετ ἐκείνου ἐπορεύετο 0 .
ἔτι τοίνυν ταύτην μόνην ἀνάγνωθί μοι τὴν ἐπιστολήν , τὰς δ ἄλλας ἔα ·
δῆλον γάρ που γέγον ὡς πεφενάκικεν ὑμᾶς 0 .
ἐνθυμεῖσθ ὅτι γράψας μὲν ὡς ἀποδώσει Χερρόνησον , τὰ λοίπ ἀφελέσθαι μισθώσας αὑτὸν τοῖς ὑμετέροις ἐχθροῖς ἐπεχείρει , γράψας δ ὡς Ἀλεξάνδρου πρεσβευσαμένου πρὸς αὐτὸν οὐ προσεδέξατο , τοῖς λῃσταῖς φαίνεται τοῖς παρ ἐκείνου τ αὐτὰ πράττων .
εὔνους γ , οὐ γάρ 0 ;
ἁπλῶς ὑμῖν , καὶ οὐδὲν ἂν ἐπιστείλας ψεῦδος οὐ δ ἐξαπατήσας 0 .
οὐ τοίνυν ἐκ τούτων πω δῆλόν ἐσθ , οὕτω σαφῶς δῆλον ὄν , ὡς οὐδὲν πιστόν ἐσθ ὧν ἐκεῖνός φησιν τῇ πόλει προσέχειν , ἀλλ ἐκ τῶν μετὰ ταῦτα συμβάντων ἔσται φανερώτερον .
τὸν μὲν γὰρ Κότυν , εὖ ποιῶν , ὄντα γ ἐχθρὸν ὑμῖν καὶ πονηρὸν ἀποκτίννυσιν ὁ Πύθων , ὁ δὲ Κερσοβλέπτης ὁ νυνὶ βασιλεύων μειρακύλλιον ἦν καὶ πάντες οἱ τοῦ Κότυος παῖδες , τῶν δὲ πραγμάτων κύριος διὰ τὴν παρουσίαν καὶ τὸ δύναμιν ἔχειν ὁ Χαρίδημος ἐγεγόνει , ἧκε δὲ Κηφισόδοτος στρατηγῶν , πρὸς ὃν αὐτὸς ἔπεμψε τὴν ἐπιστολὴν ἐκείνην , καὶ αἱ τριήρεις , αἵ , ὅτ ἦν ἄδηλα τὰ τῆς σωτηρίας αὐτῷ , καὶ μὴ συγχωροῦντος Ἀρταβάζου σῴζειν ἔμελλον αὐτόν .
τί δὴ προσῆκεν , ὦ ἄνδρες Ἀθηναῖοι , τὸν ὡς ἀληθῶς ἁπλοῦν καὶ φίλον , παρόντος μὲν στρατηγοῦ οὐχ ὧν ἐκεῖνος ἔφησεν ἂν αὑτῷ φθονεῖν οὐδενός , ἀλλ ὃν αὐτὸς ἑαυτοῦ φίλον προείλετο τῶν παρ ὑμῖν , καὶ πρὸς ὃν τὴν ἐπιστολὴν ἐπεπόμφει , τετελευτηκότος δὲ Κότυος , κύριον δ ὄντα τῶν πραγμάτων ;
οὐκ ἀποδοῦναι μὲν τὴν χώραν εὐθέως ὑμῖν , κοινῇ δὲ μεθ ὑμῶν καθιστάναι τὸν βασιλέα τῆς Θρᾴκης , δηλῶσαι δ ὡς εἶχεν εὐνοϊκῶς ὑμῖν , καιροῦ τοιούτου λαβόμενον 0 ;
ἆρ οὖν ἐποίησέ τι τούτων ;
πολλοῦ γε δεῖ .
ἀλλὰ τὸν μὲν ἅπαντα χρόνον μῆνας ἑπτὰ διήγαγεν ἡμᾶς πολεμῶν , ἐκ προφανοῦς ἐχθρὸς ὢν καὶ οὐ δὲ λόγον φιλάνθρωπον διδούς .
καὶ κατ ἀρχὰς μὲν ἡμῶν δέκα ναυσὶ μόναις εἰς Πέρινθον ὁρμισαμένων , ἀκηκοότων ὅτι πλησίον ἐστὶν ἐκεῖνος , ὅπως συμμείξαιμεν αὐτῷ καὶ περὶ τούτων εἰς λόγους ἔλθοιμεν , ἀριστοποιουμένους φυλάξας τοὺς στρατιώτας ἐπεχείρησε μὲν ἡμῶν τὰ σκάφη λαβεῖν , πολλοὺς δ ἀπέκτεινε τῶν ναυτῶν , κατήραξε δ εἰς τὴν θάλατταν ἅπαντας , ἱππέας ἔχων καὶ ψιλούς τινας .
μετὰ ταῦτα δὲ πλευσάντων ἡμῶν  οὐκ ἐπὶ τῆς Θρᾴκης τόπον οὐδέν οὐ δὲ χωρίον 0 ·
οὐ δὲ γὰρ τοῦτό γ ἂν εἴποι τις νὴ Δί , ἀμυνόμενος γὰρ ὑπὲρ τοῦ μὴ παθεῖν ἐποίει τι κακόν ·
οὐκ ἔστι τοῦτο ·
οὐ γὰρ ἤλθομεν οὐδαμοῖ τῆς Θρᾴκης , ἀλλ ἐπ Ἀλωπεκόννησον , ἣ Χερρονήσου μέν ἐστι καὶ ἦν ὑμετέρα , ἀκρωτήριον δ ἀνέχον πρὸς τὴν Ἴμβρον ἀπωτάτω τῆς Θρᾴκης , λῃστῶν δ ἦν μεστὴ καὶ καταποντιστῶν  ἐνταῦθα δ ἐλθόντων ἡμῶν καὶ πολιορκούντων τούτους , πορευθεὶς διὰ Χερρονήσου πάσης τῆς ὑμετέρας ἡμῖν μὲν προσέβαλλεν , ἐβοήθει δὲ τοῖς λῃσταῖς καὶ καταποντισταῖς .
καὶ πρότερον προσκαθήμενος τὸν ὑμέτερον στρατηγὸν ἔπεισε καὶ ἠνάγκασε μὴ τὰ βέλτισθ ὑπὲρ ὑμῶν πράττειν , ἢ αὐτὸς ἐπείσθη ὧν ὡμολογήκει καὶ ὑπέσχητό τι πρᾶξαι , καὶ γράφει δὴ τὰς συνθήκας ταύτας τὰς πρὸς Κηφισόδοτον , ἐφ αἷς ὑμεῖς οὕτως ἠγανακτήσατε καὶ χαλεπῶς ἠνέγκατε , ὥστ ἀπεχειροτονήσατε μὲν τὸν στρατηγόν , πέντε ταλάντοις δ ἐζημιώσατε , τρεῖς δὲ μόναι ψῆφοι διήνεγκαν τὸ μὴ θανάτου τιμῆσαι .
καίτοι πηλίκην τινὰ χρὴ νομίζειν , ὦ ἄνδρες Ἀθηναῖοι , ταύτην ἀλογίαν , ὅταν τις ἴδῃ διὰ τὰς αὐτὰς πράξεις τὸν μὲν ὡς ἀδικοῦντα κολασθέντα πικρῶς οὕτως , τὸν δ ὡς εὐεργέτην ἔτι καὶ νῦν τιμώμενον 0 ;
ὅτι τοίνυν ταῦτ ἀληθῆ λέγω , τῶν μὲν τῷ στρατηγῷ συμβάντων δήπου μάρτυρες ὑμεῖς ἐστέ μοι ·
καὶ γὰρ ἐκρίνεθ ὑμεῖς καὶ ἀπεχειροτονεῖτε καὶ ὠργίζεσθε , καὶ πάντα ταῦτα σύνισθ ὑμεῖς ·
τῶν δ ἐν Περίνθῳ καὶ τῶν ἐν Ἀλωπεκοννήσῳ κάλει μοι τοὺς τριηράρχους μάρτυρας .
μετὰ ταῦτα τοίνυν , ἐπειδὴ Κηφισόδοτος μὲν ἀπηλλάγη τοῦ στρατηγεῖν , ὑμῖν δ οὐκ ἐδόκουν καλῶς ἔχειν οὐ δὲ δικαίως αἱ πρὸς ἐκεῖνον γραφεῖσαι συνθῆκαι , τὸν μὲν Μιλτοκύθην , τὸν διὰ παντὸς εὔνουν ὑμῖν τοῦ χρόνου , λαβὼν προδοθένθ ὑπὸ τοῦ Σμικυθίωνος ὁ χρηστὸς οὗτος Χαρίδημος , οὐκ ὄντος νομίμου τοῖς Θρᾳξὶν ἀλλήλους ἀποκτιννύναι , γνοὺς ὅτι σωθήσεται πρὸς Κερσοβλέπτην ἂν ἀχθῇ , παραδίδωσι Καρδιανοῖς τοῖς ὑμετέροις ἐχθροῖς .
κ ἀκεῖνοι λαβόντες καὶ αὐτὸν καὶ τὸν υἱόν , ἀναγαγόντες εἰς τὸ πέλαγος ἐν πλοίῳ , τὸν μὲν υἱὸν ἀπέσφαξαν , ἐκεῖνον δ ἐπιδόντα τὸν υἱὸν ἀποσφαττόμενον κατεπόντισαν .
τῶν δὲ Θρᾳκῶν ἁπάντων χαλεπῶς ἐνεγκόντων ἐπὶ τούτοις , καὶ συστραφέντων τοῦ τε Βηρισάδου καὶ τοῦ Ἀμαδόκου , ἰδὼν τὸν καιρὸν τοῦτον Ἀθηνόδωρος , συμμαχίαν ποιησάμενος πρὸς τούτους οἷος ἦν πολεμεῖν 0 .
ἐν φόβῳ δὲ καταστάντος τοῦ Κερσοβλέπτου γράφει ὁ Ἀθηνόδωρος συνθήκας , καθ ἃς ἀναγκάζει τὸν Κερσοβλέπτην ὀμόσαι πρός θ ὑμᾶς καὶ τοὺς βασιλέας εἶναι μὲν τὴν ἀρχὴν κοινὴν τῆς Θρᾴκης εἰς τρεῖς διῃρημένην , πάντας δ ὑμῖν ἀποδοῦναι τὴν χώραν .
ὡς δ ἐν ἀρχαιρεσίαις ὑμεῖς Χαβρίαν ἐπὶ τὸν πόλεμον τοῦτον κατεστήσατε , καὶ τῷ μὲν Ἀθηνοδώρῳ συνέβη διαφεῖναι τὴν δύναμιν χρήματ οὐκ ἔχοντι παρ ὑμῶν οὐ δ ἀφορμὴν τῷ πολέμῳ , τῷ Χαβρίᾳ δὲ μίαν ναῦν ἔχοντι μόνην ἐκπλεῖν , τί ποιεῖ πάλιν οὗτος ὁ Χαρίδημος ;
ἃς μὲν ὤμοσε πρὸς τὸν Ἀθηνόδωρον συνθήκας ἔξαρνος γίγνεται καὶ τὸν Κερσοβλέπτην ἀρνεῖσθαι πείθει , γράφει δ ἑτέρας πρὸς τὸν Χαβρίαν ἔτι τῶν πρὸς Κηφισόδοτον δεινοτέρας ·
οὐκ ἔχων δ ἐκεῖνος , οἶμαι , δύναμιν στέργειν ἠναγκάζετο τούτοις .
ἀκούσαντες δ ὑμεῖς ταῦτα , ἐν τῷ δήμῳ λόγων ῥηθέντων πολλῶν καὶ τῶν συνθηκῶν ἀναγνωσθεισῶν , οὔ τε τὴν Χαβρίου δόξαν αἰσχυνθέντες οὔ τε τῶν συναγορευόντων οὐδένα , ἀπεχειροτονήσατε καὶ ταύτας πάλιν τὰς συνθήκας , καὶ ψηφίζεσθε ψήφισμα Γλαύκωνος εἰπόντος ἑλέσθαι πρέσβεις δέκ ἄνδρας ἐξ ὑμῶν αὐτῶν , τούτους δέ , ἂν μὲν ἐμμένῃ ταῖς πρὸς Ἀθηνόδωρον συνθήκαις , ὁρκίσαι πάλιν αὐτόν , εἰ δὲ μή , παρὰ μὲν τοῖν δυοῖν βασιλέοιν ἀπολαβεῖν τοὺς ὅρκους , πρὸς δ ἐκεῖνον ὅπως πολεμήσετε βουλεύεσθαι 0 .
ἐκπεπλευκότων δὲ τῶν πρέσβεων συμβαίνει τοῖς χρόνοις εἰς τοῦθ ὑπηγμένα τὰ πράγματ ἤδη , διατριβόντων τούτων καὶ οὐδὲν ἁπλοῦν οὐ δὲ δίκαιον ὑμῖν ἐθελόντων πρᾶξαι , ὥστ ἐβοηθοῦμεν εἰς Εὔβοιαν , καὶ Χάρης ἧκεν ἔχων τοὺς ξένους , καὶ στρατηγὸς ὑφ ὑμῶν αὐτοκράτωρ εἰς Χερρόνησον ἐξέπλει .
οὕτω γράφει πάλιν συνθήκας πρὸς τὸν Χάρητα , παραγενομένου Ἀθηνοδώρου καὶ τῶν βασιλέων , ταύτας αἵπερ εἰσὶν ἄρισται καὶ δικαιόταται .
καὶ ἔργῳ ἑαυτὸν ἐξήλεγξεν ὅτι καιροφυλακεῖ τὴν πόλιν ἡμῶν , καὶ οὐδὲν ἁπλοῦν ἔγνωκε ποιεῖν οὐ δ ἴσον .
εἶθ ὃν ὁρᾶτ ἐκ προσαγωγῆς ὑμῖν φίλον , καὶ ὅπως ἂν ὑμᾶς δύνασθαι νομίσῃ , οὕτω πρὸς ὑμᾶς εὐνοίας ἔχοντα , τοῦτον οἴεσθε δεῖν ἰσχυρόν ποτ ἐᾶσαι γενέσθαι , καὶ ταῦτα δι ὑμῶν 0 ;
οὐκ ἄρ ὀρθῶς ἐγνώκατε .
ἵνα τοίνυν εἰδῆθ ὅτι τ ἀληθῆ λέγω , λαβέ μοι τὴν ἐπιστολὴν ἣ μετὰ τὰς πρώτας συνθήκας ἦλθεν , εἶτα τὴν παρὰ Βηρισάδου ·
μάλιστα γὰρ οὕτω γνώσεσθε διδασκόμενοι .
λέγε καὶ τὴν ἐπιστολὴν τὴν τοῦ Βηρισάδου .
ἡ μὲν τοίνυν συμμαχία τοῖς βασιλεῦσι τοῦτον τὸν τρόπον μετὰ τὴν παράκρουσιν τὴν διὰ τῶν πρὸς Κηφισόδοτον συνθηκῶν συνεστάθη , ἤδη Μιλτοκύθου μὲν ἀνῃρημένου , Χαριδήμου δ ἔργῳ φανεροῦ γεγενημένου ὅτι τῆς πόλεως ἐχθρός ἐστιν .
ὃς γὰρ ὃν ᾔδει διὰ παντὸς τοῦ χρόνου πάντων τῶν Θρᾳκῶν εὐνούστατον ὄνθ ὑμῖν , τοῦτον ἠξίωσ ὑποχείριον λαβὼν τοῖς ὑμετέροις ἐχθροῖς Καρδιανοῖς ἐγχειρίσαι , πῶς οὐ μεγάλης ἔχθρας δεῖγμα πρὸς ὑμᾶς ἐξέφερεν ;
ἃς δὴ τὸν πόλεμον δεδιὼς τὸν πρὸς τοὺς Θρᾷκας καὶ πρὸς Ἀθηνόδωρον ἐποιήσατο συνθήκας μετὰ ταῦθ ὁ Κερσοβλέπτης , λέγε .
σΥνθΗκΑΙ .
ταῦτα τοίνυν γράψας καὶ συνθέμενος , καὶ τὸν ὅρκον ὃν ἠκούσαθ ὑμεῖς ὀμόσας , ἐπειδὴ τὴν μὲν Ἀθηνοδώρου δύναμιν διαφειμένην εἶδεν , μιᾷ δὲ μόνον τριήρει Χαβρίαν ἥκοντα , οὔ τε τὸν Ἰφιάδου παρέδωκεν υἱὸν οὔ τ ἄλλ οὐδὲν ὧν ὤμοσ ἐποίησεν , ἀλλὰ καὶ περὶ τῶν ἄλλων τῶν γεγραμμένων ἐν ταῖς συνθήκαις ἔξαρνος γίγνεται , καὶ γράφει ταύτας τὰς συνθήκας .
λαβέ μοι καὶ λέγε ταυτασί .
ἐνθυμεῖσθ ὅτι καὶ τέλη καὶ δεκάτας ἠξίου λαμβάνειν , καὶ πάλιν ὡς αὑτοῦ τῆς χώρας οὔσης τοὺς λόγους ἐποιεῖτο , τοὺς δεκατηλόγους ἀξιῶν τοὺς αὑτοῦ τῶν τελῶν κυρίους εἶναι , καὶ τὸν ὅμηρον τὸν υἱὸν τὸν Ἰφιάδου , ὃν ὑπὲρ Σηστοῦ ἔχων ὤμοσε πρὸς τὸν Ἀθηνόδωρον παραδώσειν , οὐ δ ὑπισχνεῖται παραδώσειν ἔτι .
λαβὲ τὸ ψήφισμ ὃ πρὸς ταῦθ ὑμεῖς ἐψηφίσασθε .
ἐλθόντων τοίνυν μετὰ ταῦτα τῶν πρέσβεων εἰς Θρᾴκην , ὁ μὲν Κερσοβλέπτης ὑμῖν ἐπιστέλλει ταυτί , καὶ οὐ δ ὁτιοῦν ὡμολόγει δίκαιον , οἱ δ ἕτεροι ταυτί 0 .
λέγ αὐτοῖς .
λέγε δὴ τὴν παρὰ τῶν βασιλέων .
καὶ σκοπεῖτ εἰ ἄρ ὑμῖν δοκοῦσι μηδὲν ἐγκαλεῖν .
ὁρᾶτε καὶ συνίετ , ὦ ἄνδρες Ἀθηναῖοι , τὴν πονηρίαν καὶ τὴν ἀπιστίαν , ὡς ἄνω καὶ κάτω 0 .
τὸ πρῶτον ἠδίκει Κηφισόδοτον , πάλιν φοβηθεὶς Ἀθηνόδωρον ἐπαύσατο ·
αὖθις ἠδίκει Χαβρίαν , πάλιν ὡμολόγει Χάρητι .
πάντ ἄνω καὶ κάτω , καὶ οὐδὲν ἁπλῶς οὐ δὲ δικαίως ἔπραξεν 0 .
μετὰ ταῦτα τοίνυν ὅσον μὲν χρόνον ἡ ὑμετέρα δύναμις παρῆν ἐν Ἑλλησπόντῳ , κολακεύων καὶ φενακίζων ὑμᾶς διαγέγονεν ·
ἐπεὶ δ εἶδε τάχιστα τὸν Ἑλλήσποντον ἔρημον δυνάμεως , εὐθὺς ἐνεχείρει καταλύειν καὶ ἀπαλλάξαι τοὺς δύο καὶ πᾶσαν ὑφ ἑαυτῷ ποιήσασθαι τὴν ἀρχήν , ἔργῳ πεῖραν ἔχων ὅτι τῶν πρὸς ὑμᾶς οὐδὲν μὴ δυνηθῇ πρότερον λῦσαι , πρὶν ἂν ἐκβάλῃ τούτους .
ἵνα δ ὡς ῥᾷστα τοῦτο περάνειε , ψήφισμα τοιοῦτο παρ ὑμῶν εὕρετο ἐξ οὗ κυρωθέντος ἄν , εἰ μὴ δι ἡμᾶς καὶ ταύτην τὴν γραφήν , ἠδίκηντο μὲν φανερῶς οἱ δύο τῶν βασιλέων , ἡσυχίαν δ ἂν ἦγον οἱ στρατηγοῦντες αὐτοῖς , ὁ Βιάνωρ , ὁ Σίμων , ὁ Ἀθηνόδωρος , φοβούμενοι τὴν διὰ τοῦ ψηφίσματος συκοφαντίαν , ὁ δὲ ταύτης τῆς ἐξουσίας ἀπολαύσας καὶ πᾶσαν ὑφ αὑτῷ λαβὼν τὴν ἀρχὴν ἰσχυρὸς ἂν ἐχθρὸς ὑπῆρχεν ὑμῖν .
ἔχει δ ὁρμητήριον παρὰ πάντα τὸν χρόνον αὑτῷ τετηρημένον τὴν Καρδιανῶν πόλιν , ἣν ἐν ἁπάσαις μὲν ταῖς συνθήκαις ἐξαίρετον αὑτῷ γέγραφεν , τὸ τελευταῖον δὲ καὶ φανερῶς αὐτὴν ἀφείλετο παρ ὑμῶν .
καίτοι τοῖς ἀπηλλαγμένοις μὲν τοῦ περὶ ἡμῶν τι φρονεῖν ἄδικον , μετὰ πάσης δ ἀληθείας ἁπλῶς εὐνοεῖν ἡμῖν ᾑρημένοις τί προσῆκεν αὑτοῖς ὁρμητήριον καταλείπειν χρήσιμον τοῦ πρὸς ἡμᾶς πολέμου ;
ἴστε γὰρ δήπου τοῦτο , οἱ μὲν ἀφιγμένοι σαφῶς , οἱ δ ἄλλοι τούτων ἀκούοντες , ὅτι τῆς Καρδιανῶν πόλεως ἐχούσης ὡς ἔχει , εἰ γενήσεται τὰ πρὸς τοὺς Θρᾷκας εὐτρεπῆ τῷ Κερσοβλέπτῃ , παρ ἡμέραν ἔξεστιν αὐτῷ βαδίζειν ἐπὶ Χερρόνησον ἀσφαλῶς .